ཕ་རོལ་དགྲ་སྡེ་འཇོམས་ལ་རལ་གྲིའི་གཉེན།
།རང་ཕྱོགས་ཚུལ་བཞིན་སྐྱོང་ལ་
དཔག་བསམ་ཤིང་། །སྙན་ཚིག་བདུད་རྩིའི་གཏེར་གྱུར་དབྱངས་ཅན་སྲས། །བསྔགས་
- 302 -

ཆབ་ཤོག་སྙན་ངག་གི་སྐོར།
འོས་གང་དེ་རིང་དུ་ཞབས་བརྟན་ཅིག །ཆབ་ཤོག་སྙན་ངག་ཆུ་སྐྱེས་གསར་པའི་ཕྲེང༌།
ཟར་མའི་མེ་ཏོག་ཟུང་ཉེར་མཚོན་པ་ཡི། །མཆོག་ཏུ་དང་བའི་གཟུགས་ཅན་རྫིང་བུ་གཉིས། །
དཔལ་སྐྱེད་བུར་ཤིང་ཁུ་བ་བཟང་པོའི་སྨན། །འཚོ་བྱེད་མཁས་པའི་ལག་ལེན་མ་ཉམས་
པར། །ལེགས་པར་སྦྱར་བའི་སྐྱེས་བཟང་དང་བཅས་པ། །ཕྱོགས་འདིར་བསྩལ་བས་
སྤྲོ་དགའ་ཅི་ཡོང་འཕེལ། །ཕྱོགས་ལས་རྣམ་པར་རྒྱལ་བའི་བགྲོད་པ་ལ། །དཔུང་གི་
སྡེ་དང་བཅས་པས་ཕ་རོལ་གྱི། །དགྲ་སྡེ་ཟིལ་གྱིས་མནན་ནས་ཉེས་མེད་པར། །ཕྱོགས་
དེར་དགྱེས་དགུར་རོལ་བ་ལྷག་པར་སྤྲོ། །འདི་ནའང་དགེ་འདུན་འདུས་པའི་སྡེ་དང་
བཅས། །སྨོན་ལམ་རྣམ་པར་དག་ པའི་ ཐེམ་ སྐས་ ཀྱིས། །འགྲོ་རྣམས་ སྐལ་ བ་ བཟང་
པོར་འདྲེན་བཞིན་མཆིས། །རྒྱུད་ལྡན་དགེ་(༧༤བ)སྦྱོར་སྐྱབས་འོག་གཡེལ་མེད་བགྱིད། །
གསོལ་ཇའི་ཕུར་མ་བརྒྱ་ཡི་ལང་ཚོ་ཅན། །ཞུ་མཆིད་སྤྱན་ཟུར་འགྲོགས་པའི་སྐྱེས་སུ་
འབུལ། །ཉི་ཤུ་གཅིག་གི་ཚེས་ལ་ལེགས་པར་ཞུས། །ཞེས་པ་ཡང་དེ་ཉིད་ལ་གནང་བའོ།